România va avea nevoie de investiții enorme, de ordinul miliardelor de euro pentru a avea rețele de comunicații capabile să susțină aplicațiile specifice celei de-a treia etape de dezvoltare a internetului, dar și pentru a atinge obiectivele stabilite pentru anul 2025 la nivelul Uniunii Europene, iar pentru ca operatorii de telecom să facă aceste investiții atitudinea autorităților este una critică, a declarat Robert Redeleanu, CEO al subsidiarelor din România și Ungaria ale gigantului american din cablu Liberty Global (UPC).